**Štovani**

Obzirom da su se od našeg zadnjeg obraćanja javnosti desile poznate okolnosti vezano za epidemiju Covid19 virusom, ovim putem želimo prvenstveno izraziti zadovoljstvo što epidemiološka situacija nije eskalirala kako smo se svi prebojavali, ali također ukazati na teške posljedice koje će ista ostaviti na ekonomsko stanje našeg Grada i građana.

U očekivanju prijedloga rebalansa od strane gradonačelnika smatramo da je zbog ogromnog pada prihoda proračuna po svim bitnim stavkama (porez na dohodak, komunalni doprinos i komunalna naknada, prihodi od prodaje zemljišta i dr.) potrebno hitno pristupiti kriznom upravljanju Gradom i gradskim resursima.

Naime po našim očekivanja prihodi proračuna o ovoj godini mogu se ostvariti u maksimalnom iznosu od 100 miliona kuna, pa je hitno potrebno reducirati sve rashode proračuna koji nisu nužni kako bi se omogućili nesmetano funkcioniranje Grada i gradskih institucija.

Također smatramo da je potrebno znatno povećati i rashode po osnovi socijalnih davanja i pomoći, jer očekujemo da će se veliki broj naših građana naći u situaciji da će im biti nužno na taj način pomoći, Potrebno je također osigurati svim našim građanima koji se nađu u ekonomski problemima pomoć u vidu plaćanja vrtića za djecu, obroka u školi, prijevoza za djecu, članarine u sportskim klubovima za djecu i dr.

U tom smislu smatramo da je u okviru proračuna potrebno osigurati fond solidarnosti u planiranom iznosu od 10 miliona kuna, za što je također potrebno osigurati sredstva u proračunu unutar gore navedenih 100 miliona kuna.

Uz gore navedeno pozivamo Gradonačelnika da zaustavi proceduru zaduživanja Grada Poreča po osnovi plaćanje kazne po EU projektu za odvodnju otpadnih voda.

Smatramo naime da se Grad nikako ne smije dalje zaduživati, osim za potrebe socijalnih davanja prema našim građanima.

Obzirom da će se Grad u narednim godinama naći u velikim poteškoćama glede servisiranja sadašnjih zaduženja, smatramo da Grad treba tražiti od vlade RH da preuzme na sebe servisiranje kredita za dvoranu Žatika, obzirom da je predmetni projekt bio podstaknut od državnih institucija, te obzirom da je država vlasnik zemljišta na kojem je dvorana izgrađena, a samim time i dvorane nakon što istake pravo građenja 2039. godine.

Nadalje u svijetlu činjenice da se očekuje znatno povećanje nezaposlenosti i pad prihoda svih naših građana, smatramo da je potrebno poduzeti hitne mjere glede povećanja proizvodnje i obnove svih poljoprivrednih resursa na poreštini u cilju osiguranja egzistencije naših građana koji ostanu bez posla, o čemo ćemo predložiti poseban paket mjera

U Poreču 13.05.2020.

**Vladimir Sladonja**